CELEX: C2006/121/14
Language: fi
Date: 2006-05-20 00:00:00
Title: Asia C-155/06: Kanne  23.3.2006  — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta

20.5.2006   
            
            
               FI
            
            
               Euroopan unionin virallinen lehti
            
            
               C 121/8
            
         Kanne 23.3.2006 — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta
   (Asia C-155/06)
   (2006/C 121/14)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: M. Patakia ja D. Lawunmi)
   
      Vastaaja: Ison-Britannian ja Pohjois-Irlannin yhdistynyt kuningaskunta
   Vaatimukset
   Kantaja vaatii, että yhteisöjen tuomioistuin
   
               —
            
            
               toteaa, että Ison-Britannian ja Pohjois-Irlannin yhdistynyt kuningaskunta ei ole toteuttanut kaikkia perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta 13 päivänä toukokuuta 1996 annetun neuvoston direktiivin N:o 96/29/Euratom (1) 53 artiklan mukaisten velvoitteidensa noudattamisen edellyttämiä lopullisia toimenpiteitä sellaisten säännösten puuttumisen vuoksi, jotka mahdollistavat asianmukaisen intervention kaikissa tilanteissa, joissa on kyse säteilyhätätilanteen tai päättyneen toiminnan jälkivaikutuksista aiheutuvasta pitkäaikaisesta altistuksesta ionisoivalle säteilylle
            
         
               —
            
            
               velvoittaa Ison-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin IX osastossa säädetään jäsenvaltioiden velvoitteista, jotka liittyvät intervention valmisteluun ja toteuttamiseen säteilyhätätilanteessa. Sen 53 artiklassa säädetään, että jäsenvaltiot ovat vastuussa interventiosta, kun on kyse pitkäaikaisesta altistuksesta.
   Yhdistyneen kuningaskunnan viranomaiset ovat myöntäneet, että olemassa olevassa kansallisessa lainsäädännössä ei panna direktiiviä täysimääräisesti täytäntöön, koska siinä ei säädetä toimenpiteistä kaikissa tilanteissa, joissa radioaktiivinen kontaminaatiotilanne on todettu. Tämän menettelyn taustalla olleessa kantelussa tuotiin esiin se, ettei päättynyttä toimintaa, jolle ei ole milloinkaan myönnetty lupaa, ole mahdollista todeta eikä siitä aiheutuvaa pitkäaikaista altistumista vastaan ole mahdollista toteuttaa toimenpiteitä, koska interventio on mahdollinen ainoastaan, kun altistuminen voidaan liittää tiettyyn päättyneeseen toimintaan, joka on toteutettu paikassa, jossa mahdollista radioaktiivista kontaminaatiota on nyt todettu.
   
      (1)  EYVL L 314, s. 20.